
REPUBLIKA HRV ATSKA
OPĆINSKI PREKRŠAJNI SUD U SPLITU
Split, Domovinskog rata 4 						Broj: Pp-1043/2023-12

U I M E R E P U B L I K E H R V A T S K E

P R E S U D A

Općinski prekršajni sud u Splitu, po sucu Katici Rakigjija-Basić, uz sudjelovanje zapisničara Domagoja Kalpića, u prekršajnom postupku protiv okrivljenika Tonća Alajbega, okrivljenog po optužnom prijedlogu Ministarstva poljoprivrede, Uprave ribarstva Klasa: 324-06/22-01/1758 od 1. veljače 2023. zbog prekršaja iz čl.52. kažnjiv po čl.78. st.3. u svezi s čl.78.st.1.toč.1. i dr. Zakona o morskom ribarstvu (Narodne novine RH 62/17, 130/17, 14/19), nakon glavne i javne rasprave održane i zaključene bez nazočnosti okrivljenika 16. srpnja 2026. te presude objavljene 17. srpnja 2026.

p r e s u d i o j e

Okrivljenik: Tonći Alajbeg, rođen: 18. lipnja 1981., OIB: 17370915079, državljanin RH, s prebivalištem u Vinišću, Ilovica 1, vlasnik obrta Obrt za ribarstvo i prijevoz Toni vl. Tonći Alajbeg sa sjedištem u Vinišću, Ilovica 1, prekršajno neosuđivan,

k r i v  j e

I.1.-što je kao fizička osoba vlasnik Obrta za ribarstvo i prijevoz Toni vl. Tonći Alajbeg u akvatoriju ribolovnome zone G3 kod mjesta Maslenica 10. kolovoza 2022. na usidrenom plovilu 56-TG nakon završene ribolovne operacije na plovilu zadržao ulov sedam jedinki igluna prezentacije GUG-bez iznutrica i škrga mase procijenjen po zapovjedniku plovila na 109,4 kilograma, odnosno prema kasnije izvedenom službenom vaganju HR vwe 2203190109 izvedenom po PL-HRVSN 2203950111 uzima se u obzir da je zatečeno barem sedam riba takve prezentacije, kojima težina prezentacije GUG iznosi barem 91,9 kilograma, a da je upotrebom konverzijskog faktora iz Uredbe čl.49.toč.404/2011 količina ulova na plovilu iznosila barem 102,009 kilograma i da je napor upisan dana 10. kolovoza 2022. u 23,34 sati, odnosno nije poklonio dužnu pažnju da se u evidenciju ulova-očevidnik HRVLOG 2201481017 kojem se za svaki izlazak u ribolov posebno navode sve količine svake vrste ulovljene i zadržane na plovilu iznad 50 kg ekvivalenta žive mase i da se prag od 50 kg primjenjuje čim ulovi vrste premaše 50 kg i da je postupio suprotno čl.14.st.1. Uredbe 1224/2011,

- dana 20. kolovoza 2022. nakon 23,59 sati u mjestu Vira na otoku Hvaru je istekao rok propisan u korisničkim uputama navedenim u čl.10. Pravilnika o obliku, sadržaju i načinu vođenja dostave podataka o ulovu o gospodarskom ribolovu na moru "dalje Pravilnik očevidnik" da zapovjednik ribarskog plovila pošalje podatke iz elektroničkog očevidnika o ribolovu, ribarskom monitoring centru najmanje jedanput dnevno i to najkasnije 24 sata čak i onda kada nije ostvaren ikakav ulov, zbog toga što je za isti ribolovni dan bila izvedena operacija bez ulova, a da je podatak o istom ribolovnom danu bio upisan u evidenciju ulova-očevidnik HRVLOG 2201481018 dana 23. kolovoza 2022. u 04,12 sati, a da je sustavom za praćenje plovila opažen ribolovni izlet započet istog dana i da se u kritično vrijeme plovilo nalazilo u luci Vira,

-dana 21. kolovoza 2022. nakon 23,59 sati u akvatoriju ribolovne zone G4 u uvali na južnoj strani otoka Proizd je istekao rok propisan u korisničkim uputama navedenim u čl.10. Pravilnika očevidnik da zapovjednik ribarskog plovila reg. oznake 56-TG pošalje podatke iz elektroničkog očevidnika o ribolovu, ribarskom monitoring centru najmanje jedanput dnevno i to najkasnije 24 sata zbog toga što je za isti ribolovni dan bila izvedena operacija sa ulovom 4 jedinke igluna ukupne mase 45,40 kilograma, a da je podatak o istom ribolovnom danu bio upisan u evidenciju ulova-očevidnik HRVLOG 2201481018 od 23. kolovoza 2022. u 14,12 sati, i da je u kritično vrijeme upotrebom sustava za praćenje plovila opaženo sidrenje na naprijed navedenoj lokaciji, 

-dana 22. kolovoza 2022. nakon 23,59 sati u akvatoriju ribolovne zone G4 u Velolučkom zaljevu najbliže naseljeno mjesto Vela Luka je istekao rok propisan u korisničkim uputama navedenim u čl.10. Pravilnika očevidnik da zapovjednik ribarskog plovila reg. oznake 56-TG pošalje podatke iz elektroničkog očevidnika o ribolovu, ribarskom monitoring centru najmanje jedanput dnevno i to najkasnije 24 sata zbog toga što je za isti ribolovni dan bila izvedena operacija sa ulovom 5 jedinki igluna ukupne mase 113,5 kilograma, a da je podatak o istom ribolovnom danu bio upisan u evidenciju ulova-očevidnik HRVLOG 2201481018 od 23. kolovoza 2022. u 04,12 sati, i da je u kritično vrijeme upotrebom sustava za praćenje plovila opaženo sidrenje na naprijed navedenoj lokaciji, 

-dana 22. kolovoza 2022. nakon 23,59 sati u akvatoriju ribolovne zone G4 u Velolučkom zaljevu najbliže naseljeno mjesto Vela Luka je istekao rok propisan u korisničkim uputama navedenim u čl.11. Pravilnika o ribolovu plavoperajne tune udičarskim alatima i uvjetima i kriterijima za ostvarivanje prava na dodjelu individualne udičarske kvote da zapovjednik ribarskog plovila kada je na moru najkasnije do kraja svakog dana dostavili ministarstvu podatke iz očevidnika koji sadrže vrijeme i geografsku poziciju te broj i procijenjenu masu svake ulovljene tune za svaki ribolovni napor, zbog toga što je za isti ribolovni dan bila izvedena operacija sa ulovom jedne jedinke plavoperajne tune mase 43 kilograma, a da je podatak o istom ribolovnom danu bio upisan u evidenciju ulova-očevidnik HRVLOG 2201481018 od 23. kolovoza 2022. u 04,12 sati, i da je u kritično vrijeme upotrebom sustava za praćenje plovila opaženo sidrenje na naprijed navedenoj lokaciji, 

-dana 23. kolovoza 2022. u 03,03 sati u mjestu Vela Luka evidenciju ulova očevidnik HRVLOG 2201481018 upisano je netočno vrijeme najave povratka u 03,35 sati isti dan, a uvidom u sustav za praćenje vozila bio je vidljiv dolazak na pristanak luke Vela Luka sigurno prije 00,29 sati isti dan, odnosno da povratak u luku nije upisan pravovremeno (prije povratka jer je upisan isti dan u 03,03 sati odnosno da nije upisan u skladu sa korisničkim uputama Odjeljak 7-najava povratka) navedenim u čl.10. Pravilnika očevidnik

-dana 23. kolovoza 2022. u 04,05 sati u mjestu Vela Luka evidenciju ulova očevidnik HRVLOG 2201481018 upisano je netočno vrijeme najave povratka u 03,35 sati isti dan, a uvidom u sustav za praćenje vozila bio je vidljiv dolazak na pristanak luke Vela Luka sigurno prije 00,29 sati isti dan, odnosno da povratak u luku nije upisan pravovremeno (prije povratka jer je upisan isti dan u 04,05 sati odnosno da nije upisan netom prije ulaska u luku u skladu sa korisničkim uputama (odjeljak 8-povratak u luku navedenim u čl.10. Pravilnika očevidnik).

-dana 20. kolovoza 2022. prije 18,59 sati u mjestu Vira u evidenciju ulova očevidnik HRVLOG 2201481018 propušteno je upisati najavu povratka u luku i razlog povratka u luku jer je uvidom u sustav za praćenje vozila opaženo približavanje luci Vira na otoku Hvaru i skori pristanak u luku, odnosno da nije postupio suprotno odredbama iz korisničkih uputa (odjeljak 7-najava povratka navedenim u čl.10. Pravilnika očevidnik)

-dana 20. kolovoza 2022. prije 18,59 sati prije ulaska  u luku Vira na Hvaru u evidenciju ulova očevidnik HRVLOG 2201481018 propušteno je upisati povratak u luku i dopustiti aplikaciji da zatvori očevidnik i proglasi ga završenim, jer je uvidom u sustav za praćenje plovila opažen pristanak u luci Vira, odnosno postupio suprotno odredbama iz korisničkih uputa navedenima u čl.10. Pravilnika o očevidniku odnosno da nisu upisani podaci iz čl.14.st.5.toč.b. linija i Uredbe 1124/2009

-dana 21. kolovoza 2022. prije 05,42 sati netom prije izlaska iz luke Vira na Hvaru u uređaj za bilježenje evidencije ulova nije upisan polazak iz luke, niti pripadajuća namjera polaska iz luke, odnosno nije otvoren očevidnik za novo ribolovno putovanje, odnosno postupio suprotno odredbama iz korisničkih uputa navedenima u čl.10. Pravilnika o očevidniku odnosno da nisu upisani podaci iz čl.14.st.5.toč.b. linija i Uredbe 1124/2009

-dana 25. kolovoza 2022. prije 14,44 sati u mjestu Vinišće plovilo 56-TG napustilo luku Vinišće, a da netom prije izlaska iz iste luke u evidenciju ulova nije upisan točan i pravovremen polazak iz luke, jer je uvidom u sustav za praćenje plovila utvrđeno isplovljavanje iz luke 14,44 sati isti dan, a u evidenciji ulova očevidniku HRVLOG 2201481020 naveden polazak istog dana u 16,01 sati odnosno postupio suprotno odredbama iz korisničkih uputa navedenima u čl.10. Pravilnika o očevidniku odnosno da nisu upisani podaci iz čl.14.st.5.toč.b. linija i Uredbe 1124/2009

-dana 25. kolovoza 2022. nakon 23,59 sati u akvatoriju ribolovne zone J1 na poziciji 43º 17 ʹ 49.85" N i 15 º 19 ʹ 41.39" E koja je udaljena 13,27 NM kursu 327 º od HR Jabuka je istekao rok propisan u korisničkim uputa navedenima u čl.10. Pravilnika o očevidniku da zapovjednik ribarskog plovila pošalje podatke iz elektroničkog očevidnika o ribolovu ribarskom monitoring centru najmanje jedanput dnevno i to najkasnije do 24,00 sati, zbog toga što je za isti ribolovni dan bio upisan napor, a da je podatak o istom ribolovnom danu bio upisan u evidenciju ulova-očevidnik HRVLOG 2201481020 dana 29. kolovoza 2022. u 20,27 sati, a da je u kritično vrijeme upotrebom sustava za praćenje plovila opaženo sidrenje (plutanje) na naprijed navedenoj lokaciji,

-dana 26. kolovoza 2022. nakon 23,59 sati u akvatoriju ribolovne zone C3 na poziciji 43º 07 ʹ 52.99" N i 15 º 28 ʹ 51.93" E koja je udaljena 2,5 NM od HR Jabuka je istekao rok propisan u korisničkim uputa navedenima u čl.10. Pravilnika o očevidniku da zapovjednik ribarskog plovila pošalje podatke iz elektroničkog očevidnika o ribolovu ribarskom monitoring centru najmanje jedanput dnevno i to najkasnije do 24,00 sati, zbog toga što je za isti ribolovni dan bila izvedena operacija sa ulovom dvije jedinke igluna ukupne mase 36,7 kg i početak nove operacije, a da je podatak o istom ribolovnom danu bio upisan u evidenciju ulova-očevidnik HRVLOG 2201481020 dana 29. kolovoza 2022. u 20,27 sati, a da je u kritično vrijeme upotrebom sustava za praćenje plovila opaženo da se plovilo nalazi na naprijed navedenoj lokaciji,

-dana 27. kolovoza 2022. nakon 23,59 sati u akvatoriju ribolovne zone C3 na poziciji 43º 02 ʹ 41.52" N i 15 º 41 ʹ 14.14" E koja je udaljena 1,75 NM kursu 331 º od HR Kalnik je istekao rok propisan u korisničkim uputa navedenima u čl.10. Pravilnika o očevidniku da zapovjednik ribarskog plovila pošalje podatke iz elektroničkog očevidnika o ribolovu ribarskom monitoring centru najmanje jedanput dnevno i to najkasnije do 24,00 sati, zbog toga što je za isti ribolovni dan bila izvedena operacija sa ulovom osam jedinki velikih riba vrte pripadnosti iglun i plavoperajna tuna ukupne mase 219 kg te početak nove operacije, a da je podatak o istom ribolovnom danu  bio upisan u evidenciju ulova-očevidnik HRVLOG 2201481020 dana 29. kolovoza 2022. u 20,27 sati, a da je u kritično vrijeme upotrebom sustava za praćenje plovila opažena navigacija brzinom od 0,41 čv u kursu 326º na naprijed navedenoj lokaciji, 

-dana 28. kolovoza 2022. nakon 23,59 sati u mjesu Vinišće je istekao rok  propisan u korisničkim uputama navedenima u čl.10. Pravilnika o očevidniku da zapovjednik ribarskog plovila pošalje podatke iz elektroničkog očevidnika o ribolovu ribarskom monitoring centru najmanje jedanput dnevno i to najkasnije do 24,00 sati, zbog toga što je za isti ribolovni dan bila izvedena operacija sa ulovom pet jedinki velikih riba vrste pripadnosti iglun i plavoperajna tuna ukupne mase 137 kg te početak nove operacije, a da je podatak o istom ribolovnom danu  bio upisan u evidenciju ulova-očevidnik HRVLOG 2201481020 dana 29. kolovoza 2022. u 00,52 sati, a da je u kritično vrijeme upotrebom sustava za praćenje plovila opaženo da je plovilo već pristalo u navedenoj luci, 

-dana 28. kolovoza 2022. nakon 18,59 sati u mjestu Vinišće u evidenciju ulova očevidnik HRVLOG 2201481020 propušteno upisati najavu povratku u luku, a daje uvidom u sustav za praćenje plovila opaženo približavanje luci Vinišće i skori pristanak u luku, a da je u pripadajućoj evidenciji ulova navedeno vrijeme iskrcaja 00,52 dana 29. kolovoza 2022., a da je taj podatak upisan u upravo navedeno vrijeme (00,52, 29. kolovoza 2022.), odnosno da je postupio suprotno odredbama iz korisničkim uputa navedenima u čl.10. Pravilnika očevdniku,

-dana 28. kolovoza 2022. nakon 18,59 sati netom prije ulaska u luku Vinišće evidenciju ulova očevidnik HRVLOG 2201481020 propušteno jer pravovremeno upisati točno vrijeme povratku u luku jer je u istoj evidenciji ulova upisan podatak 23. kolovoza 2022. u 00,43 sati, a da je uvidom u sustav za praćenje plovila opažen pristanak u luci Vinišće nakon 18,59 dana 28. kolovoza 2022., odnosno da je postupio suprotno odredbama iz korisničkih uputa navedenima u čl.10. Pravilnika o očevidniku odnosno da nisu upisani podaci iz čl.14.st.5.toč.b. linija i Uredbe 1124/2009

-dana 30. kolovoza 2022. u 05,23 sati u mjestu Vinišće u iskrcajnu deklaraciju HR VLAN 2201481020 je upisan iskrcaj 15 velikih riba vrste pripadnosti iglun i tuna od čega su 4 jedinke igluna označene bar kodovima i imaju upisanu masu RMBX2VR9 od 11,70 kg, RQEJ42UC od 25 kg, RPDVLGSF od 20 kg i R4UG92IE od 12.00 kg, a da sa iste četiri jedinke ne postoji evidencija vaganja, odnosno nisu izvagane na vagi koju su odobrila službena tijela odnosno u iskrcajnu deklaraciju nisu upisani rezultati vaganja suprotno čl.60.st.5. Uredbe 1224/2009, odnosno da su u iskrcajnu deklaraciju upisani netočni podaci

odnosno u skladu s  čl.8. Pravilnika o obliku, sadražju i načinu vođenja i dostave podataka o ulovu u gospodarskom ribolovu na moru nisu pravovremeno uneseni cjeloviti i točni podaci., odnosno nisu dostavljeni u propisanom roku podaci o gospodarskom ribolovu, o čemu nema valjanog dokaza koji se mora imati (evidencije vaganja ili dostave podataka drugim elektroničkim putem i  da se u skladu s istim odredbama smatra da očevidnik nije vođen,

čime je počinio prekršaj iz čl.52. kažnjiv po čl.78. st.3. u svezi s čl.78.st.1.toč.1. Zakona o morskom ribarstvu

2.što je dana 29. kolovoza 2022. u mjestu Vinišće u službenoj evidenciji HR VLAN 2201481020 evidentirano iskrcavanje ulova (preuzimanje s plovila) četiri jedinke igluna ukupne težine 67,7 kg, za koji nisu izvedeni postupci nakon iskrcana (vaganje, dodjela lot broja, popunjavanja i dostava prodajnog lista odnosno potvrde o preuzimanju, postupci propisani od čl.59. do čl.69 Uredbe 1124/2009, odnosno da prva prodaja ili registracija proizvoda ribarstva nije obavljena u aukcijskom centru ili kod registriranog kupca ili kod organizacije proizvođača, što je protivno čl.59.st.1. Uredbe Vijeća EZ 1224/2009,

čime je počinio prekršaj iz čl.85.st.3. u vezi čl.85.st.1.toč.30. Zakona o morskom ribarstvu.

Radi toga se okrivljeniku na temelju cit. propisa za prekršaj pod toč.1. okrivljeniku se utvrđuje novčana kazna u iznosu od 530,89 eura te za prekršaj pod toč.2. u iznosu 663,61 eura te mu se primjenom čl.39.st.1.toč.2. PZ-a 

i z r i č e 

UKUPNA NOVČANA KAZNA U IZNOSU OD 1.194,50 EURA (tisuću sto devedeset i četiri eura i pedeset centa eura).

II.Na temelju čl.33.st.11. izrečenu novčanu kaznu okrivljenik je dužan uplatiti u korist Republike Hrvatske u roku od 30 dana po pravomoćnosti presude.

III.Na temelju čl.183.st.2. PZ-a okrivljenik se upozorava da ako u roku koji mu je određen za plaćanje novčane kazne uplati dvije trećine izrečene novčane kazne smatrat će se da je novčana kazna u cijelosti uplaćena (čl.152.st.3. PZ-a).

IV.Na temelju čl.139.st.3. u vezi sa čl.138.st.3. PZ-a okrivljenik je dužan uplatiti troškove postupka u iznosu od 100,00 eura u korist Republike Hrvatske u roku od 30 dana po pravomoćnosti presude, a pod prijetnjom prisilne naplate.

Obrazloženje

1,Uvodno označenim optužnim prijedlogom okrivljen je Jurica Kačunić zbog prekršaja opisanih kao u izreci.

2.Sud je dostavu poziva za okrivljenika uputio za ročište za dan 2. listopada 2023., koji se poziv vratio neuručen s naznakom poštanskog dostavljača "obaviješten, nije podigao pošiljku". Novo ročište određeno je za dan 12. kolovoza 2025. za koje se poziv također vratio neuručen sa naznakom poštanskog dostavljača "obaviješten, nije podigao pošiljku" te za ročište određeno za dan 16. srpnja 2026. Budući je okrivljenik zaprimio obavijest o počinjenom prekršaju i time uredno upozoren da je do pravomoćnog završetka postupka dužan obavijestiti tijelo postupka o svakoj promjeni adrese prebivališta ili boravišta, kao i da će se u slučaju izbjegavanja dostave poziva, sva pismena dostaviti putem oglasne ploče, to je u takvoj procesnoj situaciji sud na temelju odredbe čl.145.st.5.PZ-a za ročište od dana 16. srpnja 2026. istaknuo poziv za okrivljenika na oglasnu ploču. Protekom roka od osam dana stavljanja na oglasnu ploču dostava poziva za okrivljenika smatra se uredno obavljenom. Time mu je omogućeno sudjelovanje u postupku, te je sud proveo ročište i donio presudu bez nazočnosti okrivljenika na ročištu smatrajući da u postupku ima dovoljno dokazne građe na temelju koje se sa dovoljnom izvjesnošću može donijeti odluka o krivnji okrivljenika bez potrebe izdavanja dovedbenog naloga.

3.U dokaznom postupku pregledana je materijalna dokumentacija u spisu -  zapisnik o inspekcijskom pregledu sa e-očevidnikom, prodajni list i evidencija vaganja sa fotodokumentacijom.

	4.Na temelju rezultata ovako provedenog prekršajnog postupka, ocjenjujući  izvedene dokaze, svakog pojedinačno i u njihovoj uzajamnoj svezi utvrđeno je da je počinio djela prekršaja opisana kao u izreci.

	5.Na kraju dokaznog postupka pregledana je prekršajna evidencija za okrivljenika iz koje je utvrđeno da je okrivljenik prekršajno neosuđivana osoba.

6.Na temelju provedenog postupka, ocjenom izvedenih dokaza sud je imao osnove za zaključak da je okrivljenik počinio djela prekršaja činjenično opisana kao u izreci pod toč.I., a također je evidentno da se radi o okrivljeniku kao fizičkoj osobi obrtniku, sud odluku temelji na iscrpnoj materijalnoj dokumentaciji u spisu.

7.Kaznenom odredbom čl. čl.52. kažnjiv po čl.78. st.3. u svezi s čl.78.st.1.toč.1. Zakona o morskom ribarstvu propisano je da će se novčanom kaznom kazniti od 2.000 do 4.000 kuna za prekršaj iz st.1. ovoga članka fizička osoba obrtnik.

8.Kaznenom odredbom čl. 85.st.3. u vezi čl.85.st.1.toč.30. Zakona o morskom ribarstvu propisano je da će se novčanom kaznom od 2.000 do 5.000 kuna kzaniti za prekršaj iz st.1. fizička osoba obrtnik.

9.Prilikom odlučivanja o konkretnoj prekršajnoj sankciji i individualizaciji kazne sud je imao na umu odredbu čl.36.st.2. PZ-a, pa mu je kao olakotnu okolnost cijenio prekršajnu neosuđivanost, a od otegotnih okolnosti produljeni prekršaj opisan pod toč.I.1. izreke koji se sastoji od više radnji izvršenja, te mu je izrečena ukupna novčana kazna jednaka zbroju pojedinačno utvrđenih, smatrajući je primjerenom težini djela i stupnju krivnje okrivljenika, te da se njome može postići svrha prekršajnog kažnjavanja i to u cilju izražavanja društvenog prijekora zbog počinjenog prekršaja i to kako u cilju specijalne, tako i generalne prevencije.

10.U izreci je upozoren temeljem čl.183.st.2. PZ-a za slučaj plaćanja novčane kazne u roku koji mu je određen za plaćanje novčane kazne.

11.Odluka o troškovima temelji se na cit.odredbi zakona a odnosi se na paušalni iznos troškova prilikom čijeg određivanja je sud vodio računa o trajanju i složenosti postupka.

12.U suglasju sa iznijetim valjalo je odlučiti kao u izreci presude.

Split, 17. srpnja 2026.
Zapisničar								Sutkinja
Domagoj Kalpić		 				Katica Rakigjija-Basić
  
	POUKA O PRAVU NA ŽALBU
	Protiv ove presude okrivljenik i tužitelj mogu podnijeti žalbu u roku od 8 dana od dana dostave prijepisa odluke Visokom Prekršajnom sudu u Zagrebu, a putem ovog suda u 2 istovjetna primjerka, bez pristojbe.
Na temelju čl.138.st.2.toč.3.c PZ-a troškovi prekršajnog postupka obuhvaćaju i paušalni iznos troška prekršajnog postupka drugostupanjskog suda kada donosi odluku kojom je pravomoćno utvrđena prekršajna odgovornost okrivljenika, ako je odlučivao o redovnom pravnom lijeku, a koji troškovi će se u slučaju žalbe odmjeriti u paušalnom iznosu u rasponu od 13,27 do 663,61 eura sukladno Rješenju o određivanju paušalnog iznosa za troškove prekršajnog postupka (Narodne novine RH 18/13).

Dostaviti: okrivljeniku, tužitelju, u spis.

